

ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐300

 กุมภาพันธ์ 2567

เรื่อง การของบประมาณในการจัดทำระบบกำจัดสิ่งปฏิกูลผ่านแผนปฏิบัติการเพื่อการจัดการคุณภาพสิ่งแวดล้อม
ในระดับจังหวัด ประจำปีงบประมาณ พ.ศ. 2569

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย หนังสือกรมอนามัย ที่ สธ 0924.04/386 ลงวันที่ 8 กุมภาพันธ์ 2567 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า สำนักอนามัยสิ่งแวดล้อม
ได้ดำเนินการขับเคลื่อนการจัดการสิ่งปฏิกูลตามพระราชบัญญัติการสาธารณสุข พ.ศ. ๒๕๓๕ โดยมีเป้าหมายเพื่อให้สิ่งปฏิกูลได้รับการกำจัดอย่างถูกสุขลักษณะ เพื่อแก้ไขปัญหาโรคอุจจาระร่วงเฉียบพลัน โรคพยาธิใบไม้ตับและมะเร็งท่อน้ำดีที่เป็นสาเหตุทำให้เกิดการเจ็บป่วยและเสียชีวิตเป็นจำนวนมาก ในการจัดการสิ่งปฏิกูล
ที่เกิดขึ้น องค์กรปกครองส่วนท้องถิ่นต้องจัดทำระบบกำจัดสิ่งปฏิกูล ซึ่งต้องใช้งบประมาณสำหรับ
การดำเนินการเพื่อให้สามารถจัดการสิ่งปฏิกูลที่เกิดขึ้นได้ กรมอนามัยได้ประสานไปยังสำนักงานนโยบาย
และแผนทรัพยากรธรรมชาติและสิ่งแวดล้อมในการขอรับการจัดสรรงบประมาณสำหรับองค์กรปกครอง
ส่วนท้องถิ่นที่มีความพร้อมในการจัดทำระบบกำจัดสิ่งปฏิกูลผ่านแผนปฏิบัติการเพื่อการจัดการคุณภาพสิ่งแวดล้อม
ในระดับจังหวัด ประจำปีงบประมาณ พ.ศ. ๒๕๖๙

 กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวเป็นไปด้วย
ความเรียบร้อย จึงขอความอนุเคราะห์จังหวัดแจ้งให้องค์กรปกครองส่วนท้องถิ่นที่ยังไม่มีระบบกำจัดสิ่งปฏิกูล เสนอของบประมาณในการจัดทำระบบกำจัดสิ่งปฏิกูล (โครงการก่อสร้างหรือดำเนินการเพื่อให้มีระบบ
บำบัดน้ำเสียรวมหรือระบบกำจัดของเสียรวม) ผ่านแผนปฏิบัติการเพื่อการจัดการคุณภาพสิ่งแวดล้อม
ในระดับจังหวัด ประจำปีงบประมาณ พ.ศ. ๒๕๖๙ **โดยรวบรวมเอกสารที่เกี่ยวข้องตามแบบฟอร์มที่กำหนด
จัดส่งให้กับสำนักอนามัยสิ่งแวดล้อม กรมอนามัย โดยตรง ภายในวันที่ 19 เมษายน 2567** รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ........................................

ผอ.กสว......................................

ผอ.กง.สว...................................

หน.กง.สว. ................................

จนท...........................................

กองสิ่งแวดล้อมท้องถิ่น

กลุ่มงานสิ่งแวดล้อม

โทร. ๐-๒๒๔๑-๙๐๐๐ ต่อ ๒๑๑๒

ไปรษณีย์อิเล็กทรอนิกส์ saraban@dla.go.th